۲۰۱۹ کرېکټ نړيوال جام
۲۰۱۹ کرېکټ نړيوال جام د کريکټ ١٢م نړیوال جام دي، چې کوربه هېوادونه يې انګلستان او وېلز دي. د نوموړي جام ټولي لوبي به د روان کال ٢٠١٩ د مې ٣٠ څه تر ۱۴ مي جولای پورې ترسره سي. د لوبې ترتیب ګټونکې څلور لوبډلې به نيمه پایلوبې سيمې فاینل ته وځي او پایلوبه فاېنل مېچ به د جولايي په ۱۴ مه په لارډز میدان کېږي. د نړيوال کپ انتظاميه وايي چې د سيالۍ نندارې په اته لکه ټکټونو کې ۹۵ فيصده خرڅ شوي دي او دوی ادعا کوي چې په ټکټ پېرودونکیو کې په درېوو کې يو یې د کرېکټ نوی مينه وال دی. د يادونې ده چې د ۲۰۱۹ م کال نړيوال کپ جوړښتفارمېټ رابن فارمېټ دی چې پکې به هر يو ټيم په تورنمنټ کې له شاملو ټولو لوبډلو سره مېچ کوي . په دې کې به هره يوه لوبډله نهه نهه مېچونه کوي. د يو مېچ ګټلو پر سر به دوه پواينټونه وي. او که لوبه بې پایلې وي یانې ډرا شي يا څه نتيجه ورنکړي نو د دواړو لوبډلو ته به يو يو پواينټ ورکول کېږي. د لوبې اصول ډېر اسان دي او هغه دا چې د کومو څلورو لوبډلو پواينټونه زيات وي نو هغه به سيمي فاينل ته ځي. همداراز که د کومو لوبډلو پواينټونه يو شان وي نو بيا چې کومې لوبډلې زيات مېچونه ګټلي وي نو هغه به مخکې ځي او که فرضکه د دوو لوبډلو پواينټونه او ګټلې لوبډلې يو شان وي نو بيا به پرېکړه د منډو په حساب رن رېټ کېږي. د پخوانيو نړيوالو جامونو په پرتله په اوسنیو سیالیو کې که نیمه پایلوبهسیمي فاینل نتیجې ته و نه رسېدله نو فیصله به یې په سوپر اوور کېږي. مخکې به يوازې په پایلوبهفاينل مېچ کې سوپر اور وو. د دې ټورنمنټ د انعام ټول رقم لس ميليونه ډالره دی چې پکې به فاينل مېچ ګټونکې لوبډلې ته ۴۰ لکه ډالره او بایلونکې هغې ته به ۲۰ لکه ډالره ورکول کېږي او د سيمې فاينل مېچونو بایلونکیو لوبډلو ته به اته اته لکه ډالره ورکول کېږي. ولس يار ولې دومره لږ لوبډلې د کرکټ نړيوالې شورا يا ای سي سي په خپله ويب پاڼه ليکلي چې دا وار يې د جهاني جام سیالیو کې لږ ټيمونه ځکه اخیستي چې غواړي په راتلونکې کې کرېکټ د نړۍ تر ټولو غوره لوبه وګرځي او دوی يې پیل د ۲۰۱۹ م کال له نړيوال جام څخه کوي. کوالیفیکیشن لوبې او ځایونه دا ټولې لوبډلې به د انګلېنډ او وېلز په ۱۱ مېدانونو کې له يوه بل سره لوبېږي. . . . جایزه . : سرچینې